Ir-Regolament tal-Kunsill (KE) Nru 1515/2002
tas-16 ta’ Awissu 2002
li jemenda r-Regolament (KE) Nru 348/2000 li jimponi dazju kontra d-dumping definittiv fuq import ta’ ċerti pajpijiet ta’ kwalità soda u tubi tal-ħadid jew li m’humiex magħmulin mil-liga ta’ l-azzar li joriġinaw mill-Kroazja u mill-Ukrajna
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra ir-Regolamnet tal-Kummissjoni (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea [1], u b’mod partokolari l-Artikolu 8 tiegħu,
Wara li kkonsidra l-proposta mogħtija mill-Kummissjoni wara li kkonsultat il-Kumitat Konsultattiv,
Billi:
A. PROĊEDURA TA’ QABEL
(1) Fid-19 ta’ Novembru 1998, proċedura anti-dumping ġiet inizjata mill-Kummissjoni [2] fuq import ta’ ċertu pajpijiet ta’ kwalità soda u tubi tal-ħadid jew li m’humiex magħmulin mill-liga ta’ l-azzar ("il-prodotti konċernati") li joriġinaw, inter alia, mill-Ukrajna.
(2) Din il-proċedura rriżultat f’dazju kontra id-dumping impost mir-Regolament tal-Kunsill (KE) Nru 348/2000 [3] fi Frar 2000 biex jelimina l-effetti inġurjużi tad- dumping.
(3) In parallelità, bid-Deċiżjoni 2000/137/KE [4], il-Kummissjoni aċċettat intrapriża ta’ prezz konġunt sa ċertu ammont ta’ livell li tinkorpora miżuri bil-għan tipproteġi l-intrapriża mit-tliet produtturi ta’ l-Ukrajna li jesportaw, Dnepropetrovsk Tube Works ("DTW"), Nikopol Pivdennotrubny Works (iktar tard trasferita lil Nikopolsky Seamless Tube Plant, "Niko Tube" [5] u Nizhnedneprovsky Tube Rolling Plant ("NTRP"). Għaldaqstant, importazzjonijiet tal-prodotti konċernati minn dawn il-produtturi li jesportaw ġew eżentati mill-imsemmi dazju kontra d-dumping.
B. IRTIRAR VOLONTARJU TA’ L-INTRAPRIŻI KONĠUNTI
(4) DTW, Niko Tube u NTRP irrikmandaw lill-Kummissjoni li huma xtaqu jirtiraw l-intrapriża konġunta. Għaldaqstant, bid-Deċiżjoni tal-Kummissjoni 2002/669/KE [6], l-ismijiet ta’ dawn il-kumpaniji ġew imħassra mill-lista tal-kumpaniji minn liema intrapriżi huma aċċettati fl-Artikolu 1 tad-Deċiżjoni Nru 2000/137/KE.
C. EMENDI TAR-REGOLAMENT (KE) Nru 348/2000
(5) Minħabba dak li ntqal hawn fuq u skond l-Artikolu 8(9) tar-Regolament tal-Kunsill(KE) Nru 384/96, l-Artikolu 2(4) tar-Regolament (KE) Nru 348/2000 għandu jiġi emendat skond dak li ntqal, u l-produtturi li jesportaw għandhom ikunu soġġetti għal rati ta’ dazju kontra id-dumping xierqa għall-Ukrajna kif imniżżla fl-Artikolu 1(2) tar-Regolament (KE) Nru 348/2000 (38,5 %),
ADOTTA DAN IR-REGOLAMENT:
Artikolu 1
Il-lista fl-Artikolu 2(4) tar-Regolament (KE) Nru 348/2000 għandha tiġi mibdula b’dan li ġej:
"Pajjiz | Fabbrikant | kodiċi addizzjonali TARIC |
Il-Kroazja | Zeljezara Sisak d.d., Sisak | A064" |
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 16ta’Awissu 2002.